CELEX: 62020TN0008
Language: hu
Date: 2020-01-08 00:00:00
Title: T-8/20. sz. ügy: 2020. január 8-án benyújtott kereset – Cseh Köztársaság kontra Bizottság

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/56
            
         
      2020. január 8-án benyújtott kereset – Cseh Köztársaság kontra Bizottság
      (T-8/20. sz. ügy)
      (2020/C 77/77)
      Az eljárás nyelve: cseh
      
         Felek
      
      
         Felperes: Cseh Köztársaság (képviselők: M. Smolek, J. Pavliš, J. Očková és J. Vláčil meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. október 30-i (EU) 2019/1835 bizottsági végrehajtási határozatot, amennyiben az kizárja az európai uniós finanszírozásból a Cseh Köztársaság által a 2017., 2018. és 2019. pénzügyi évre vonatkozóan az Európai Mezőgazdasági Vidékfejlesztési Alap (EMVA) terhére az M14 intézkedés keretében teljesített kiadásokat, összesen 35 109,02 euró összegben, és az Európai Bizottságot kötelezze az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapra hivatkozik:
      
                  —
               
               
                  A jogalap a közös agrárpolitika finanszírozásáról, irányításáról és monitoringjáról szóló, 2013. december 17-i 1306/2013/EU európai parlamenti és tanácsi rendelet 52. cikke (1) bekezdésének megsértésére vonatkozik. A Bizottság a pénzügyi korrekciót az egyik uniós jogi rendelkezés, az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról szóló, 2014. július 17-i 809/2014/EU bizottsági végrehajtási rendelet (a továbbiakban: 809/2014 végrehajtási rendelet) 25. cikkének állítólagos megsértésére alapította. E rendelkezés megsértésére azonban nem került sor. A Bizottság lényegében tévesen állapítja meg, hogy a kedvezményezett első mezőgazdasági üzemében az ellenőrző látogatás megkezdése a további ellenőrzések hallgatólagos bejelentésének minősül, és ennek a hallgatólagos bejelentésnek ugyanolyan hatásai vannak, mintha az ellenőrzésnek a 809/2014 rendelet 25. cikke értelmében vett tényleges bejelentéséről lenne szó.